Ибрагимов Эркин Кайбылдаевич
Ибрагимов Эркин Кайбылдаевич - (31. 7. 1927ж. туулган, Ысык-Көл облусу, Каракол ш.) ветеринария илимдеринин доктору (1991), профессор (1992). КАЧИни (1951), ошол эле институттун аспирантурасын (1955) бүтүргөн. 1956-жылдан ошол эле институтта доцент, кафедра башчысы (1978-91), 1974-83-ж. проректор болуп иштеген. 1983-жылдан К. И. Скрябин атындагы КАЧИде профессор 1995-жылдан менчик ветеринар-практикалык пунктун башчысы болуп иштеген. Уйдун тукумсуздугунун себептерин жана аларды алдын алууну изилдөө, койду жасалма уруктандыруу боюнча адис. 100дөн ашык илимий эмгектин, анын ичинде 4 монография, 2 ойлоп табуунун автору. Эмгектери: Уйлардын гинекологиялык дарттары. Б., 1993; Справочник ветеринарного врача (в соавторстве). Б., 1994; Ветеринария негиздери. Б., 1995. 
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5